钦定古今图书集成/明伦汇编/氏族典/第409卷 > 许彬
## 钦定古今图书集成/明伦汇编/氏族典/第409卷 > 许彬

按《万姓统谱》：彬字道中，宁阳人。永乐乙未进士，累太
常卿。景泰中，议遣大臣迎驾朔漠，彬毅然请行，曰：“主
辱臣死，分也。敢靳一死。”卒能以大义折敌，奉驾以还，
然滨于不测者屡矣。以是受知英庙，进礼部侍郎，兼
翰林学士，文渊阁视事。尝荐王綋、商辂等起用，及劾
石亨专横，调南京礼部。未几，左迁陕西参政。亨败，乃
复官。彬器量弘达，学问醇正，著诗文二十卷。卒，赠礼
部尚书，谥襄敏。